open-index/open-wikipedia-markdown huggingface dataset:
Vokovice

right|thumb|Vokovice

**Vokovice** sú katastrálne územie a štvrť Prahy, súčasť mestskej časti, mestského obvodu a správneho obvodu Praha 6.

Vokovice boli pripojené k Prahe v roku 1922, kedy mali 2021 obyvateľov. Predtým boli samostatnou obcou.

## Iné projekty

Kategória:Praha 6
Veleslavín

right|thumb|Veleslavín

**Veleslavín** je katastrálne územie Prahy.

Vznikol zrejme v 10. až 11. storočí a je spomínaný vo falošnej zakladacej listine břevnovského kláštora. Do roku 1420, kedy bol zhabaný Pražanmi a prešiel do majetku Starého Mesta, patril břevnovskému kláštoru. V 16. storočí patril jeden z dvorov vo Veleslavíne otcovi Daniela Adama z Veleslavína a iný vtedajší dvor vlastnil Ferdinand Šlik. Súčasný zámok bol postavený v roku 1730. V roku 1922 bol Veleslavín s 1814 obyvateľmi a 173 domami pripojený k Prahe ako súčasť Prahy XIX. V roku 1949 sa stalo katastrálne územie Veleslavín súčasťou obvodu Praha 6 (s Dejvicami, Sedlecom, Vokovicami a s časťami Bubenča, Hradčan, Střešovíc a Liboce) a zostalo súčasťou obvodu Praha 6 aj pri reforme v roku 1960. V roku 1990 sa územie stalo súčasťou mestskej časti Praha 6.

## Iné projekty

Kategória:Praha 6
Jevgenij Alexandrovič Jevtušenko

**Jevgenij Alexandrovič Jevtušenko** (* 18. júl 1932, stancia Zima, Irkutská oblasť  –  † 1. apríl 2017 Tulsa, USA) bol ruský a sovietsky básnik, prozaik, filmár a publicista.

## Život
Narodil sa 18. júla 1932 v rodine geológa a milovníka poézie Alexandra Rudoľfoviča Gangnusa (1910 – 1976), ktorý bol pôvodom pobaltský Nemec. Jeho matka Zinaida Jermolovna Jevtušenková (1910 – 2002) bola tiež vyštudovaná geologička, živila sa však ako herečka a kultúrna pracovníčka. Matka mu po návrate z vojnovej evakuácie v sibírskom meste Zima v Irkutskej oblasti zmenila meno na svoje dievčenské. Pri formalitách pri zmene priezviska zámerne zadala nesprávny dátum narodenia, pretože priezvisko bolo možné zmeniť iba do 12 roku života dieťaťa. V jeho nových dokladoch bol preto zapísaný rok narodenia 1933.

V roku 1948 sa zúčastnil s otcom na geologickej expedícii v Kazachstane. Počas štúdií na Literárnom inštitúte mu vyšla básnická zbierka *Rozviedčici budúcnosti* (Razvedčiki buduščego, 1952) a autobiografická poéma *Stanica zima* (Stancija zima, 1953). Popularitu si získal ako básnik venujúci sa aktuálnym témam a spolu s Roždestvenským a Voznesenským tvorili prúd „novej poézie“. 

Aktívne sa zúčastňoval na verejnom a politickom živote, protestoval proti vstupu vojsk varšavskej zmluvy do Československa v roku 1968, aj proti nútenej emigrácii Solženicyna. Vystupoval proti cenzúre komunizmu, tri roky pôsobil ako poslanec parlamentu. Bol čestným členom Americkej akadémie umení a Európskej akadémie vied a umení. Žil striedavo v Moskve a Tulse v Oklahome, kde zomrel vo veku 84 rokov.

## Dielo
Najznámejším autorovým dielom je román *Kde rastú najkrajšie jahody* (Jagodnyje mesta, 1981), kde uvažuje o ľudských hodnotách v období perestrojky. Tento román, ako aj celkovo jeho prozaická tvorba, vyvolali rôzne protirečivé reakcie. Ďalším Jevtušenkovým prozaickým dielom je román s autobiografickými črtami *Neumieraj pred smrťou* (Ne umiraj prežde smerti, 1993).

Čo sa poézie týka, Jevtušenko prispel do ruskej literatúry básnickými zbierkami ako *Stanica zima* (Stancija zima), *Rozviedčici budúcnosti* (Razvedčiki buduščego), *Stalinovi nástupcovia* (Nasledniki Stalina), *Po Prahe idú tanky* (Tanki idut po Prage), či poémami *Pod kožou sochy Slobody*, *Mama a neutrónová bomba*, *Trinásť*.

Jevtušenko tiež spolupracoval s hudobníkmi. Známa je napríklad spolupráca s Dmitriom Šostakovičom na jeho *13. symfónii - [[Babij Jar]]*.

## Referencie

## Iné projekty

Kategória:Ruskí spisovatelia
Kategória:Ruskí básnici
Kategória:Ruskí publicisti
Kategória:Ruské osobnosti nemeckého pôvodu
Shawn Quinnová

**Shawn Quinnová** (rodená *Womacková*) je americká bridžistka.

V roku 2000 bola na 1. mieste svetového rebríčka bridžistiek.

Narodila sa v meste Phoenix v Arizone. Študovala na Kalifornskej univerzite a na Irvin and Western State University School of Law. Obaja rodičia boli Doživotní majstri bridžu. Shawn začala hrať bridž so svojou mamou v roku 1981. Doživotnou majsterkou sa stala v roku 1987. V roku 1989 sa stretla s Joe Quinnom, vzali sa v roku 1994. S Mildred Breedovou trikrát vyhrala Majstrovstvá Severnej Ameriky a v roku 2000 ženskú bridžovú olympiádu.

V súčasnosti s manželom žijú v Krakove, kde Joe Quinn pracuje na univerzite. V roku 2007 sa obaja zúčastnili Otvorených majstrovstiev Slovenska, kde skončili na 3. mieste.

## Externé odkazy
*Zdroj informácií článku
*Osobná stránka na WBF 

Kategória:Hráči bridžu USA
Kategória:Osobnosti z Phoenixu (Arizona)
Igor Vasilievič Kurčatov

**Igor Vasilievič Kurčatov** (* 12. január 1903, Simskij Zavod, Ufská gubernia, Ruská ríša – † 7. február 1960 Moskva, ZSSR) bol sovietsky fyzik, vedúci sovietskeho programu na výrobu atómovej bomby.

## Život
Igor Kurčatov sa narodil na Urale v meste Simskij Zavod, dnes Sim, v Čeľabinskej oblasti. Onedlho po jeho narodení sa rodina presťahovala na Krym. Tam študoval na gymnáziu č. 1 v meste Simferopol. Následne pokračoval v štúdiu fyziky na Krymskej štátnej univerzite a lodného inžinierstva na Polytechnickom inštitúte v Petrohrade. V rokoch 1924-1925, bol Kurčatov asistentom na fakulte fyziky Polytechnického inštitútu v Baku. V roku 1925 sa presunul na Fyzikálno-technický inštitút, kde pod vedením A.F. Ioffeho študoval problémy rádioaktivity. V roku 1932 získal podporu, vďaka ktorej mohol zostaviť vlastný vedecký tím, ktorý 21. septembra 1939 (podľa iných v roku 1944) zostrojil prvý sovietsky urýchľovač častíc. Kurčatov a jeho žiak Georgij Fľorov v tej dobe objavili podstatu reťazovej reakcie uránu a vytvorili aj koncepciu jadrového reaktora. Jeho tím vytvoril roku 1946 prvý jadrový reaktor v Európe.

Počas druhej svetovej vojny zameral svoj výskum na obranu lodí pred nemeckými námornými magnetickými mínami. Neskôr sa venoval vylepšovaniu pancierovania tankov. V roku 1943 NKVD zachytilo správy o jadrovom programe západných Spojencov. Stalin následne nariadil čo najskôr začať s vlastným výskumom, na ktorý však vojnou nivočená krajina nemohla poskytnúť dostatok prostriedkov. Ioffe poradil svojim nadriadeným aby do zodpovednej funkcie postavili práve Kurčatova. Výskum viedol na novovytvorenom Ústave atómovej energie Sovietskej akadémie vied.

Sovietsky atómový program mal spočiatku relatívne nízku prioritu. Situáciu zmenili až informácie agenta K. Fuchsa a neskoršie bombardovanie Hirošimy a Nagasaki. Stalin nariadil Kurčatovovi aby postavil bombu do roku 1948 a jeho nadriadeným menoval Lavrentija Beriju. Na programe spolupracovalo mnoho významných sovietskych vedcov ako boli Julij Borisovič Chariton a Jakov Borisovič Zeľdovič. Prvá skúška sa uskutočnila 29. augusta 1949 na Semipalatinskom cvičisku v Kazachstane. Počas výskumu si Kurčatov nechal narásť dlhú bradu, ktorú si často upravoval do rôznych neobyčajných foriem. Vyhlasoval tiež, že si ju neostrihá do konca testov.

Kurčatov pracoval aj na projekte sovietskej vodíkovej bomby, ale neskôr pracoval a trval na mierovom využití jadrovej energie a bol proti testom jadrových zbraní.

Zomrel v Moskve roku 1960 na dôsledky cievnej mozgovej príhody. Urna s jeho popolom bola pochovaná na cintoríne pod Kremeľskou stenou na Červenom námestí.

Po Kurčatovovi bol pomenovaný rádioaktívny prvok s protónovým číslom 104 ako Kurčatovium (Ku), dnes sa však preferuje pomenovanie Rutherfordium (Rf) po novozélandskom jadrovom fyzikovi lordovi Ernestovi Rutherfordovi.

## Referencie

## Iné projekty

## Zdroj

Kategória:Sovietski fyzici
Kategória:Ruskí fyzici
Záběhlice

right|thumb|Záběhlice

**Záběhlice** sú katastrálne územie pri toku Botiča na juhovýchode Prahy. Záběhlice boli od románskej doby tradičnou poľnohospodárskou obcou. Od polovice 19. storočia do druhej svetovej vojny mali charakter robotníckeho predmestia. Od roku 1922 sú Záběhlice súčasťou Prahy. V 20. a 30. rokoch na okrajoch územia Záběhlic vznikli rozsiahle štvrte rodinných domov, Spořilov a Zahradní Město. Tie boli po druhej svetovej vojne rozšírené rozsiahlymi panelovými sídliskami a začiatkom 21. storočia vo východnej časti Novým Zahradním Městom. Staré Záběhlice a Zahradní Město patria do mestské časti a obvodu Praha 10, Spořilov do mestské časti a obvodu Praha 4.

## Iné projekty

Kategória:Praha 4
Kategória:Praha 10
Jason Arnott

**Jason Arnott** (* 11. október 1974, Collingwood) je bývalý kanadský hokejista.

## Kariéra
Arnott bol draftovaný v roku 1993. V prvom kole si si ho vybral hokejový klub NHL Edmonton Oilers. Počas sezóny 1997-98 prestúpil do klubu New Jersey Devils, kde hrával spoločne s Patrikom Eliášom a Petrom Sýkorom. V roku 2000 získal Stanleyho pohár. Tri sezóny bol kapitánom Nashville Predators. 
Po troch sezónach za klub Dallas Stars prestúpil pred sezónou 2006-07 do Nashville Predators, kde pôsobil ako kapitán. V roku 2010 sa vrátil do New Jersey, tam sa mu však nedarilo a preto ho vedenie na začiatku roku 2011 poslalo do klubu Washington Capitals. Po skončení sezóny sa dohodol na zmluve so St. Louis Blues.

Arnott reprezentoval Kanadu na Majstrovstvách sveta v ľadovom hokeji 1994 a na Svetovom pohári v roku 1996.

## Štatistiky

## Externé odkazy
* 
* Jason Arnott  na stránke NHLPA.com

Kategória:Narodenia v 1974
Kategória:Kanadskí hokejisti
Kategória:Hráči Edmonton Oilers
Kategória:Hráči New Jersey Devils
Kategória:Hráči Dallas Stars
Kategória:Hráči Nashville Predators
Kategória:Hokejisti draftovaní klubom Edmonton Oilers
Kategória:Víťazi Stanleyho pohára
Kategória:Účastníci MS v hokeji 1994
Kategória:Majstri sveta v ľadovom hokeji
Kategória:Osobnosti z Ontária
Lhotka

**Lhotka** môže byť:

* obec v okrese Beroun, pozri Lhotka (okres Beroun)
* obec v okrese Frýdek-Místek, pozri Lhotka (okres Frýdek-Místek)
* obec v okrese Jihlava, pozri Lhotka (okres Jihlava)
* obec v okrese Mělník, pozri Lhotka (okres Mělník)
* obec v okrese Přerov, pozri Lhotka (okres Přerov)
* obec v okrese Žďár nad Sázavou, pozri Lhotka (okres Žďár nad Sázavou)
* mestský obvod štatutárneho mesta Ostrava, pozri Lhotka (Ostrava)
* katastrálne územie v Prahe, pozri Lhotka (Praha)

## Pozri aj
* obec v okrese Frýdek-Místek, pozri Komorní Lhotka
* obec v okrese Litoměřice, pozri Lhotka nad Labem
* obec v okrese Opava, pozri Lhotka u Litultovic
* obec v okrese Rokycany, pozri Lhotka u Radnic
* obec v okrese Rokycany, pozri Ostrovec-Lhotka
Nové Butovice

thumb|Pohľad na Nové Budovice
thumb|Skluptura v Nových Butoviciach

**Nové Butovice** sú sídlisko v Prahe 13, tvoriace východnú časť Jihozápadného města. Pozostáva predovšetkým z panelových domov, vybudovaných v druhej polovici 80. rokov 20. storočia a na začiatku 90. rokov.

## Iné projekty
 

Kategória:Praha 13
Kategória:Pražské sídliská
Zlámaná

**Zlámaná** môže byť:

* časť obce Vysoká nad Kysucou, pozri Zlámaná (Vysoká nad Kysucou)
* osada v obci Korňa, pozri Zlámaná (Korňa)
Westfield Chodov

náhľad|Westfield Chodov, 2019
**Westfield Chodov** (do roku 2019 *Centrum Chodov*) je s počtom 300 obchodov (bez reštaurácií a kaviarní) druhé najväčšie nákupné centrum v Česku po OC Letňany, ktoré má len 180 obchodov, ale väčšiu predajnú plochu – 125 000 m2. Nachádza sa v pražskej štvrti Chodov pri rovnomennej stanici metra, medzi ulicami U Kunratického lesa, Roztylská a diaľnicou D1 na Brno. Vlastníkom je francúzska firma Unibail-Rodamco, ktorá sídli v miestnych kanceláriách.

Na stavbe sa podieľalo viac spoločností, najmä firmy Skanska a APB Plzeň. Investorom stavby je holandská spoločnosť Rodamco Europe, developerom spoločnosť AM Development. Na stavbu boli preinvestované asi 4 miliardy českých korún. Celková plocha po prvej etape výstavby bola 55 500 m², etapa trvala celkom 19 mesiacov.

## Referencie


## Iné projekty

## Externé odkazy
* Oficiálna stránka

## Zdroj

Kategória:Nákupné centrá v Prahe
Chlorid

**Chlorid** je bezkyslikatá zlúčenina chlóru, kde chlór má oxidačné číslo -I . Chloridy patria medzi halogenidy. Chloridy, tak ako aj všetky ostatné halogenidy, môžu vzniknúť: 
* priamou reakciou chlóru s kovom: 
:2 Na + Cl2 → 2 NaCl
* reakciou kovu s kyselinou chlorovodíkovou:
:Mg + 2 HCl → H2 + MgCl2
* zrážacou reakciu solí s kyselinou chlorovodíkovou: 
:AgNO3 + HCl → AgCl + HNO3

## Pozri aj
* Halogenidy

## Iné projekty

Kategória:Anióny
Kategória:Zlúčeniny chlóru
Palladium

right|thumb|Palladium

**Palladium** je nákupné centrum v Prahe na Námestí Republiky. Otvorený bol 25. októbra 2007. Vznikol na mieste kasární Jiřího z Poděbrad, ktoré boli už dlhší čas v 90. rokoch 20. storočia opustené, ich poloha oproti obchodnému domu Kotva v centre mesta z nich urobila lukratívnu nehnuteľnosť, vhodnú na ďalšie nákupné centrum. Centrum má 11 poschodí, z čoho 5 poschodí je pod zemou, 6 v rozsiahlo prestavanom objekte. Sortiment ponúka tovar prevažne luxusného a módneho charakteru.

## Iné projekty

Kategória:Nákupné centrá v Prahe
Čpavok

**Čpavok** alebo **hydroxid amónny** je vodný roztok amoniaku. Môže byť označený NH3 (aq), ale častejšie sa používa označenie vzorcom NH4OH. Roztoky amoniaku sú bezfarebné, majú štipľavý zápach a sú zásadité.   

## Zásaditosť amoniaku vo vode
Pri bežných podmienkach je amoniak bezfarebný plyn so štipľavým a dráždivým zápachom. Je charakterizovaný ako toxická veľmi nebezpečná látka. Vo vode je amoniak veľmi dobre rozpustný, vytvára s ňou silne leptavé zmesi aj pri zriedení. Rozpúšťaním amoniaku vo vode dochádza k disociácii: 

:NH3 + H2O \rightleftharpoons NH4+ + OH−
Maximálna koncentrácia amoniaku vo vode je 35,6%. Pri 15,6 °C a so zvyšovaním teploty amoniak z roztoku uniká. pH 1M roztoku je 11,63.

## Použitie

### Čistiace prípravky
Čpavok (1–3 %) je aj zložkou mnohých čistiacich prostriedkov. Čpavok je populárny v prípravkoch na čistenie okien. Čpavok má tú výhodu, že je to plyn rozpustený vo vode, a ako sa voda vyparuje z okna, plyn sa tiež vyparí a okno zostane bez šmúh.

### Úprava vody
Čpavok sa používa na výrobu chlóramínu, ktorý sa používa najmä v dezinfekcii vody. Chloramín je uprednostňovaný pred chlórovaním pre jeho schopnosť zostať aktívny v stojatých vodovodných potrubiach dlhšie, čím sa znižuje riziko infekcií prenášaných vodou. Čpavok používajú aj akvaristi na účely založenia nového akvária.

### Chladenie
V prvých rokoch dvadsiateho storočia čpavok slúžil ako chladenie v chladničkách, ale po neskoršom vývoji stratil veľkú časť svojho významu pre nízky koeficient výkonu. 

## Riziká pre zdravie a život
Čpavok vo vyšších koncentráciách plynu v ovzduší leptá oči, dýchacie cesty, pľúca a kožu. Pri nadmernom dýchaní koncentrovaných pár čpavku môže dôjsť k edému pľúc, prípadne ku kŕču dýchacích ciest, čo môže mať za následok udusenie. Koncentrácia 0,2 – 0,3% čpavku vo vzduchu je po pol až jednej hodine smrteľná. Pri koncentráciách vyšších ako 0,5% nastáva smrť do pol hodiny. Styk kvapalného čpavku s nechránenou pokožkou vyvoláva ťažké omrzliny majúce ráz popálenín druhého stupňa (vzhľadom na teplotu varu -33,5 °C sa pri styku s pokožkou búrlivo odparuje a vzhľadom na veľké skupenské teplo ju prudko ochladzuje). Pri koncentráciách medzi dolnou (14%) a hornou (28%) medzou výbušnosti môže pri pôsobení iniciátora dôjsť k výbuchu s príslušnými deštrukčnými účinkami tlakovej vlny.

## Riziká pre životné prostredie
Čpavok je veľmi toxický pre vodné organizmy (predovšetkým ryby). Vzhľadom na svoju zásaditú reakciu môže meniť pH vodných ekosystémov. Vo vode podporuje pri nízkych koncentráciách premnoženie vodných rias.

## Referencie

## Zdroj

Kategória:Zlúčeniny dusíka
Čpavok
Kategória:Chladiace médiá
527
Chlorid amónny

**Chlorid amónny** (NH4Cl, triviálne salmiak) je biela kryštalická látka, rozpustná vo vode. Vodný roztok je slabo kyslý. Chlorid amónny sa vyskytuje ako minerál salmiak, a to najmä v horiacich uhoľných slojoch, kde kondenzuje z plynov vznikajúcich pri horení, a tiež v niektorých sopkách.

## Výroba

Chlorid amónny sa priemyselne vyrába reakciou amoniaku s kyselinou chlorovodíkovou:
:NH3 + HCl → NH4Cl

Laboratórne sa pripravuje aj reakciou dusičnanu amónneho s chloridom draselným:
:NH4NO3 + KCl → NH4Cl + KNO3

Výsledkom je roztok salmiaku a dusičnanu draselného, po ktorom, keď sa odparí, zostane zmes chloridu amónneho a dusičnanu draselného, ku ktorej stačí pridať repný cukor (alebo ešte lepšie sorbitol), premiešať a vznikne zmes uplatniteľná ako biela dymovnica.

## Vlastnosti
Chlorid amónny sa zahrievaním rozkladá na amoniak a chlorovodík.
:NH4Cl → NH3 + HCl

Plynný chlorovodík a amoniak však spolu okamžite reagujú a vzniká opäť chlorid amónny podľa rovnice:
:NH3 + HCl → NH4Cl

## Využitie
Chlorid amónny sa využíva ako prídavná látka a v potravinárstve sa označuje kódom **E 510**. Používa sa ako regulátor kyslosti, prídavná látka do pečiva a na ostro slanú chuť pri výrobe niektorých slaných druhov cukríkov zo sladkého drievka (predovšetkým v Škandinávii a Holandsku, napr. fínske *salmiakki*). Niektoré zdroje uvádzajú, že nežiaduce účinky pri požití nie sú známe a bezpečný denný príjem nie je stanovený; má sa za to, že množstvo, ktoré je možné požiť, je prirodzene obmedzené jeho intenzívnou chuťou. Je uvedený v zozname záväzne klasifikovaných nebezpečných chemických látok ako látka zdraviu škodlivá (s tým, že škodí zdraviu pri požití a dráždi oči).

Ďalej sa využíva v dymovniciach, pomocou neho sa upravuje trať pre beh na lyžiach (chemická úprava - spevnenie a zrýchlenie trate), pri spájkovaní na odstránenie vrstvy oxidov z povrchu kovu, v suchých článkoch ako depolarizátor a vo fotografii sa používa ako ustaľovač.

## Bezpečnosť
Čistý chlorid amónny je zdraviu škodlivý pri požití (spôsobuje nauzeu, zvracanie a bolesti v krku) a dráždi oči. Pri zahrievaní sa rozkladá za vzniku chlorovodíka a amoniaku (oba plyny sú toxické), v žiari môžu vznikať aj oxidy chlóru. Chlorid amónny prudko reaguje s dusičnanom amónnym a s chlorečnanom draselným - nebezpečenstvo požiaru alebo výbuchu. Reaguje tiež s meďou a jej zlúčeninami, čo sa využíva pri patinovaní predmetov z medi a jej zliatin.

## Podobné látky
* Bromid amónny
* Fluorid amónny
* Jodid amónny
* Chlorid draselný
* Chlorid hydroxylamónny
* Chlorid sodný

## Pozri aj
* Salmiak

## Referencie


## Literatúra
* 

## Iné projekty

## Externý odkaz
* E510 

## Zdroj

Amónny
Kategória:Zlúčeniny amoniaku
Kategória:Fotografické chemikálie
510
04
Jednotkový vektor

**Jednotkový vektor** je vektor, ktorého veľkosť sa rovná jednej. Jednotkový vektor nesie iba informáciu o smere vektora. Označuje sa ako \vec{a_0}, \vec{b_0}.. Každý vektor môžeme vyjadriť ako súčin skalárnej hodnoty vektora a jednotkového vektora.

:\vec{a} = \|x\|.\vec{a_0}

## Jednotkové vektory súradnicových systémov
V prípade že sú jednotkové vektory totožné s osami všeobecného súradnicového systému, označujú sa \vec{i}, \vec{j}, \vec{k}.

### Sprievodný trojhran priestorovej čiary
V prípade špeciálnych súradnicových systémov, napríklad pri posudzovaní všeobecného pohybu po krivke sa používa súradnicový systém tvorený vektormi \vec{t}, \vec{n}, \vec{b} kde:
*\vec{t} - je jednotkový tangenciálny vektor
*\vec{n} - je jednotkový vektor hlavnej normály
*\vec{b} - je jednotkový vektor hlavnej binormály

Vzťah medzi týmito jednotkovými vektormi, flexnou krivosťou čiary a torznou krivosťou čiary popisujú Frenetove rovnice.

## Zdroje


Kategória:Vektory
Spätná väzba pri prijímaní kritiky

**Spätná väzba pri prijímaní kritiky** je jedna z metód asertívneho zvládania kritiky. Podstatou metódy je vyjadrovanie pohnútok a pocitov. Používa sa hlavne v prípadoch, ak je kritika neprimeraná, v nevhodnej situácii, nepravdivá a pod. a vyvoláva silné negatívne emócie. 

## Iné projekty

## Zdroje
*Ján Praško: Asertivita v partnerství

Kategória:Asertivita
Kategória:Šikanovanie
Kategória:Ľudská komunikácia
Kategória:Ľudské práva
Kategória:Spoločnosť
Kategória:Interpersonálne vzťahy
Kategória:Sloboda
November 2007

## Úmrtia
* 1. november – Paul W. Tibbets, americký brigádny generál letectva, pilot bombardéru, ktorý zhodil atómovú bombu na Hirošimu (* 1915)
* 7. november – Petr Haničinec, český divadelný a filmový herec (* 1930)
* 10. november – Norman Mailer, americký spisovateľ (* 1923)
* 12. november – Ira Levin, americký spisovateľ, dramatik a básnik (* 1929)
* 20. november – Ian Smith, predseda vlády Rodézie (1964 – 1979) (* 1919)
* 21. november – Maurice Béjart, francúzsky choreograf (* 1927)
* 22. november – Herb McKenley, jamajský atlét, ktorý sa venoval behu na 100, 200 a 400 metrov (* 1922)
* 25. november – Kevin DuBrow, spevák americkej heavy metalovej skupiny Quiet Riot
* 27. november – Pavol Mikulík, slovenský herec (* 1944)

## Astronómia

## Kozmonautika

## Politika

Kategória:2007
Dve bodky

**Dve bodky** (**¨**) alebo zriedkavo **tréma**, **dieréza** či **rozluka** je diakritické znamienko. V slovenčine sa dve bodky píšu len nad písmenom A, čím vzniká Ä.

## Referencie


Kategória:Diakritické znamienka
Družstevné domy na Námestí SNP v Bratislave

thumb|right|upright|Družstevné domy na Námestí SNP v Bratislave
thumb|right|upright|Družstevné domy na Námestí SNP v Bratislave

**Družstevné domy** (1934-1939) na Námestí SNP 13, 14 a 15 v Bratislave sú tri stavby pre ústredie poľnohospodárskych družstiev na Slovensku s kinom, obchodmi a bankou. 

Vyprojektoval ich mladý slovenský architekt Emil Belluš. Zaberajú významné miesto na námestí. Architekt aplikoval tradičné architektonické princípy funkcionalizmu spolu s veľkorysým moderným tvarovaním

Dom *č. 13* bol sídlom Ústredného družstva. Na prízemí s pasážou s obchodmi, v ktorej sa nachádza zaujímavý elipsovitý svetlík. V horných poschodiach sú umiestnené administratívne priestory, nad nimi byty, rovnako ako aj v ostatných dvoch domoch.

Dom *č. 14* bol projektovaný pre *Sídlo centrály družstiev*. V suteréne je umiestnené kino, ktoré je v súčasnosti využívané ako divadelná scéna.

Nárožný objekt *č. 15* patril *Zväzu roľníckych vzájomných pokladníc*, nazývaný aj "Roľnícky dom". Na prízemí sa nachádza banka a obchodná pasáž. 

Prízemie je do námestia obložené kameňom. Horné poschodia s veľkými horizontálnymi oknami sú obložené tmavočerveným keramickým obkladom, vďaka ktorému sa nazývali aj *Tri červené domy*. Na strednom dome vyčnieva modernistická nadstavba so špirálovitým schodiskom.

Komplex v 50. rokoch doplnil štvrtý objekt v podobnom stvárnení od architekta M. Chorváta.

## Literatúra
* Matúš Dulla, Henrieta Moravčíková: Architektúra Slovenska v 20.storočí SLOVART (2002) - ISBN 80-7145-684-5

Kategória:Stavby v Bratislave
Kategória:Emil Belluš
Kategória:Architektúra z 1939
Goldfinger (hudobná skupina)

**Goldfinger** je americká punkrocková skupina, ktorá vznikla v roku 1994 v Los Angeles. 
Skupina sa priraďuje do tretej vlny ska. V deväťdesiatych rokoch bola jej tvorba zameraná viac na ska ale po roku 2000, keď vydala Stomping Ground, začala byť vnímaná skôr ako poppunková skupina. Členovia skupiny Goldfinger sa angažujú aj v politike, presnejšie v právach zvierat.

## Diskografia
### Štúdiové albumy
* 27. február, 1996 – *[[Goldfinger (album)|Goldfinger]]* – Universal Records #110 (Billboard 200)
* 23. september, 1997 – *[[Hang-Ups]]* – Universal Records #85
* 28. marec, 2000 – *[[Stomping Ground]]* – Mojo Records #109
* 7. máj, 2002 – *[[Open Your Eyes (Goldfinger album)|Open Your Eyes]]* – Mojo Records, Jive Records #136
* 15. február, 2005 – *[[Disconnection Notice]]* – Maverick Records
* 19. apríl, 2005 – *[[Best Of (Goldfinger album)|The Best Of Goldfinger]]* – Mojo Records, Jive Records
* 22. apríl, 2008 – *[[Hello Destiny]]* – SideOneDummy Records

### Koncertné albumy
* 9. november, 1999 – *[[Darrin's Coconut Ass: Live from Omaha]]* – Universal Records
* 2001 – *[[Foot in Mouth: Live]]* – Mojo Records
* 23. marec, 2004 – *[[Live at the House of Blues (Goldfinger)|Live at the House of Blues]]* – Kung Fu Records

Kategória:Poppunkové hudobné skupiny USA
Kategória:Hudobné skupiny z 1994
Kategória:Third-wave ska hudobné skupiny
Kategória:Skapunkové hudobné skupiny
Eastern Range

right|thumb|300px|Raketová strelnica Eastern Test Range, cca 1957

**Eastern Range** (skratka: **ER**) je americká raketová strelnica (kozmodróm) pridružená k odpaľovaniu riadených striel a rakiet zo Základne vesmírnych síl Cape Canaveral a z Kennedyho vesmírneho strediska. Strelnica je pod kontrolou Vesmírnych síl Spojených štátov (*United States Space Force*). Rozloha strelnice začína na odpaľovacích rampách na Cape Canaveral a ostrove Merritt a rozširuje sa smerom na východ a juh cez Atlantický oceán až do Indického oceánu. Do roku 1964 bola známa ako Atlantická raketová strelnica (*Atlantic Missile Range*).

Strelnica sa skladala z pobrežného pásma a morských sledovacích miest. „Od januára 1960, Eastern Range zahŕňa 13 hlavných stanovísk, približne 91 vzdialených miest, flotilu lodí a tri námorné doplňovacie stanice. Od septembra 1963 sa strelnica rozšírila okolo Mysu Južnej Afriky až k ostrovu Mahé v Indickom oceáne.“ Všetky morské sledovacie miesta a veľa z pozemných staníc boli nakoniec nahradené satelitným sledovaním, obsahujúcim TDRS (*Tracking and Data Relay Satellite*). 

## Referencie

Kategória:Cape Canaveral Space Force Station
Karl Adolph Gjellerup

**Karl Adolph Gjellerup** (* 2. jún, 1857 – † 13. október, 1919) bol dánsky básnik, prozaik a dramatik, ktorý v roku 1917 získal Nobelovu cenu za literatúru (spolu s ďalším Dánom Henrikom Pontoppidanom). Používal pseudonym **Epigonos**.

## Život
Gjellerup pochádzal z rodiny pastora a vyštudoval teológiu. Kňazom sa však nikdy nestal a už na fakulte prejavoval dosť slobodomyseľné názory. Záujem o náboženské otázky ho potom priviedol k podrobnejšiemu štúdiu budhizmu a následne k východným myšlienkovým prúdom a k mystike. Popri indických vplyvoch sa v jeho literárnom diele prejavilo taktiež programové spriaznenie s novoromantizmom. Od roku 1892 žil v Nemecku a písal tiež v nemčine.

Jeho vrcholné dielo Pútnik Kamaníta patrí spolu s knihou Kameň mudrcov Johannesa Ankera Larsena k najväčším skvostom mystickej dánskej literatúry 20.storočia. Je tiež dôkazom Gjellerupovho hlbokého náhľadu do sfér stvorenia a zákonitostí vývoja duše.

## Dielo
* *En Idealist* (1878), román napísaný pod vplyvom Heinricha Heineho
* *Det unge Danmark* (1879), román s motívmi spoločenskej a protináboženskej kritiky ovplyvnený naturalizmom Georga Morrisa Cohena Brandesa (1842 – 1927), ústrednou osobnosťou severského kultúrneho a duchovného života druhej polovice 19. storočia.
* *Rödtjörn* (1881), zbierka básní
* *Germanernes Laerling* (1882), román v ktorom sa autor rozišiel s kresťanskou teológiou
* *G-dur* (1883), novela
* *Romulus* (1883), novela nesúca vplyv Ivan Sergejeviča Turgeneva
* *Vandreaaret* (1883), cestopis, v ktorom Gjellerup odmietol Brandesov naturalizmus a priklonil sa k novoromantizmu
* *Herman Vandel* (1884), divadelná hra napísaná v duchu Friedricha Schillera
* *Brynhild* (1884), novoromantická lyrická tragédia inšpirovaná Richardom Wagnerom
* *Richard Wagner i sin trilogi Nibelunges ring* (1884), štúdia
* *Saint Just* (1886), tragédia
* *Minna* (1889), román z nemeckého prostredia
* *Min Kjaerlighedsbog* (1889), básne
* *Ti kroner* (1893), poviedky
* *Wuthorn* (1893), tragédia
* *Möllen* (1896), román o zločine a získaní duševného mieru vo väzení nesúci stopy Fiodora Michajloviča Dostojevského
* *Offerildene* (1903), divadelná hra napísaná pod vplyvom indickej filozofie
* *Pilgrimmen Kamanita* (1906) a *Verdensvandrerne* (1909), romány ovplyvnené indickou filozofiou
* *Guds venner* (1916) a *Den gyldne gren* (1917), romány v ktorých sa prejavuje Gjellerupov návrat ku kresťanstvu

Kategória:Nositelia Nobelovej ceny za literatúru
Kategória:Dánski spisovatelia románov
Mariner 1

[thumb|150px|Štart rakety [Atlas (raketa)|Atlas nesúcej Mariner 1]]
**Mariner 1** bola prvá sonda amerického programu Mariner určená na prieskum Venuše. Bola vypustená 22. júla 1962 z Mysu Canaveral. Mala sa stať prvou sondou pri cudzej planéte, avšak kvôli zlyhaniu antény sa vychýlila z kurzu a asi 5 minút po štarte bola zničená. Náhradou sa stala identická sonda Mariner 2.

Kategória:Program Mariner
Kategória:Neúspešné sondy
Kategória:Kozmonautika v 1962
François de La Rochefoucauld

**François de La Rochefoucauld** bol:
* francúzsky kardinál (1558–1645), pozri François de La Rochefoucauld (kardinál)
* francúzsky spisovateľ (1613-1680), pozri François de La Rochefoucauld (spisovateľ)
Supermax (televízia)

**Supermax** bola česká televízna stanica, ktorá vysielala hlavne animované seriály pre tínedžerov. Vysielala od novembra 1994 do septembra 2004, keď bola nahradená detským televíznym kanálom Fox Kids.

## Začiatky
Vysielanie stanice bolo spustené 22. novembra 1994 spoločne so stanicami HBO a Max1 (dnes Spektrum). Supermax mal pokrytie signálom najmä v Česku, ale aj na Slovensku.
Počas jej vysielania odvysielala veľa seriálov, hlavne anglických dabovaných do češtiny. Jeden z tých najznámejších bol *[[Cybernet]]* (výslovnosť - "Kybernet"), ktorý vysielal recenzie a screenshoty z hier. Taktiež sa uchytila aj seriálom *Bláznivé sporty*, ktorý bol zostavený iba z domácich videí, ktoré ukazovali smiešne situácie pri športoch. Iné seriály, ktoré vysielala, boli napríklad *Fresh Prince of Bel Air*, *Rugrats*, *G.eek*, *Animaniacs*, *Fly Tales*, *Pinky and the Brain* alebo *Are You Afraid of the Dark?*. Supermax taktiež vysielal animované filmy na Veľkú noc, ale tento zvyk bol prerušený pred niekoľkými rokmi. Na Veľkú noc vysielal tiež dabovanú verziu *Rock and Rule-u*.

## Zánik
Supermax si našiel divákov nielen medzi detským publikom, ale i medzi dospelými. V rokoch, keď sa do popredia dostávali ponuky satelitného pripojenia alebo operátorov káblového pripojenia, bol Supermax vytlačaný programom Fox Kids Česká republika (neskôr Jetix, dnes Disney Channel). Jeho sledovanosť a obľúbenosť bola v čase vysoká a na tamojšie pomery to bol jeden z najlepších detských kanálov, dal by sa nazvať českou verziou populárneho amerického kanálu Cartoon Network. Stanica ukončila vysielanie sitcomom *Kenan and Kel-a*, 15. septembra 2004 o 21:30 hod.

## Referencie

Kategória:Televízne stanice v Česku
Kategória:Televízne stanice na Slovensku
Kategória:Detské televízne stanice
North Shore (seriál)

**North Shore** je americký televízny seriál odohrávajúci sa v hoteli na ostrove na Havaji. Seriál vysielali na americkom televíznom kanáli FOX v júni 2004. V Česku bol seriál odvisielaný 14. júna 2004 na Nove. Seriál má 21 častí, z ktorých nebola posledná nikdy odvysielaná.

Hotel Grand Waimea, luxusná havajská rezidencia, slúží výhradne ako útočisko a miesto oddychu pro bohatých, mocných a krásnych klientov. Rodený Havajčan Jason Matthews, ktorý pracuje v hoteli, sa svedomito stará o to, aby všetci prominentní hostia dostali to, čo žiadajú. Ale s príchodom jeho bývalej milenky Nicole Booth na post riaditeľky pre vzťahy s klientami sa jeho život od základu zmení. Majiteľ hotelu Vincent Colville je o ich spoločnej minulosti oboznámený a nehodlá pripustiť, aby len čo v nejmenšom ohrozila ich pracovné vzťahy a chod dobre vynášajúceho komplexu.

Personál hotelu nie je o nič menej potrhlý a nespútaný ako hýčkaná klientela prichádzajúca obnoviť svoje nervy z náročného života v luxuse. Čašníčka M. J. Bevans, Jasonova spolubývajúca a jeho dievča, s kterou má takmer súrodenecký vzťah, nesníva o ničom inom, len sa dostať s vlastným designom do sveta módy a dobyť celý svet. Chris Remsen sa stará o spoločnosť na adrenalínové športy a aktivity v prírode. Jeho klientela sa skladá ako inak než výhradne z hostí hotelu Waimea. Barman Frankie Seau sa stará o prísun tekutín a pohodlia duše životom sužovaných boháčov. Gabriel Miller pracuje v hotelovom bazéne ako plavčík, ale svoju budúcnosť vidí viac v kariére profesionálneho surfera než ako zvodcu starnúcích paničiek. Bývalá kúzelníčka a falošná umelkyňa Tessa Lewis sa tak úplne nespreneverila svojmu remeslu, keď začala pracovať ako hotelová recepčná. Schopnosť manipulovať a čarovať spojila s bystrým zrakom a úsudkom. Neunikne jej žiadna informácia, ktorá by sa dala využiť k vlastnému zisku. Intrigy a vzrušenie sa skrýva v zamestnancoch hotela.

## Postavy

## Epizódy
# Pilot
# Tessa
# Surprise Party
# Meteor Shower
# My Boyfriend's Back
# Secret Service
# More
# Burned
# Ties That Bind
# Vice
# Alexandra
# Bellport
# Leverage
# Illusions
# The Big One
# The Cook, the Waitress, the GM and his Lover
# Sucker Punch
# Catwalk
# Shark
# The Ex-Games
# The End

## Externé odkazy
*Internet Movie Database 

Kategória:Televízne seriály USA
Kategória:Mydlové opery
Kategória:Televízne seriály z roku 2004
Kategória:Romantické televízne seriály
Kategória:Televízne seriály FOX
Richard Douglas Husband

**Richard Douglas "Rick" Husband** (* 12. júl 1957, Amarillo, Texas, USA - † 1. február 2003, nad Texasom) bol americký astronaut. Bol pilotom raketoplánu Discovery v misii STS-96 a veliteľom raketoplánu Columbia v misii STS-107. Zahynul na palube raketoplánu Columbia, ktorý sa rozpadol po vstupe do zemskej atmosféry.

## Životopis
Narodil sa v meste Amarillo v štáte Texas. V roku 1980 promoval na Texas Tech University v roku 1980. Pilotným výcvikom prešiel na základni Vance Air Force Base v štáte Oklahoma. Spočiatku lietal na strojoch F-4, neskôr sa stal inštruktorom a skúšobným pilotom. Nalietal vyše 3 800 hodín na strojoch 40 rôznych typov. 
Pokračoval v štúdiu na California State university vo Fresne, ktoré úspešne zakončil v roku 1990 a nastúpil ako skúšobný pilot na britskej leteckej základni *Bascombe Down*.

V decembri roku 1994 prešiel konkurzom na astronauta. S výcvikom v Johnsonovom kozmickom stredisku začal v marci 1995. Po ukončení základného výcviku pracoval na vylepšení raketoplánov, na plánovanom záchrannom člne pre kozmickú stanicu CRV (Crew Return Vehicle), podieľal sa na štúdiách o možnosti letu na Mesiac a na Mars, pôsobil ako manažér oddelenia bezpečnosti astronautov. Svoj prvý let do vesmíru absolvoval na palube raketoplánu Discovery v roku 1999, v roku 2000 ho vymenovali do funkcie veliteľa posádky raketoplánu Columbia STS-107, na štart však musel čakať až do roku 2003. Zahynul pri pristávaní raketoplánu 1. februára spolu s ostatnými šiestimi členmi posádky.

Bol hlboko veriacim človekom. Ženatý, s manželkou Evelyn mal syna Matthewa a dcéru Lauru. 

Po katastrofe po ňom pomenovali najvyšší vrch marťanského pohoria *[[Columbia Hills]]* ako *Husband Hill*. Jeho meno tiež nesie letisko v jeho rodnom meste *Husband Amarillo International Airport* a planétka *[[51823 Rickhusband]]*.

## Referencie


## Iné projekty

## Externé odkazy
*
*Rick Husband STS-107 Crew Memorial
*Florida Today – Florida Tech dedicates dorms to Columbia 7 – October 29, 2003
* Husband-Boeing Engineering Honors Program at California State University
* Inaugural Husband-Boeing Engineering Honors Scholars

## Zdroj

Kategória:Kozmonauti USA
Kategória:Osobnosti z Texasu
Kategória:Obete kozmických katastrof
Kazusa (provincia)

thumb|Mapa japonských provincií so zvýraznenou provinciou Kazusa
**Provincia Kazusa** () bola stará japonská provincia na polostrove Bósó na Honšú, kde sa v súčasnosti nachádza centrálna časť prefektúry Čiba. Kazusa hraničila s provinciami Awa a Šimósa. 

Kazusa bola zvyčajne ovládaná z hradného mesta Ótaki, hoci starobylé hlavné mesto sa nachádzalo neďaleko Ičihara.

V období Edo sa v provincii Kazusa nachádzali nasledujúce léna:

* Goi, ovládané rodinou Arima.
* Curumaki, ovládané rodinou Mizuno.
* Józai, ovládané rodinou Hajaši.
* Iino, ovládané rodinou Hošina.
* Ičinomija, ovládané rodinou Kanó.
* Sanuki, ovládané rodinou Abe.
* Kururi, ovládané rodinou Kuroda.
* Ótaki, ovládané rodinou Macudaira (Ókoči).

## Referencie
* Zoznam lén oblasti Kantó 

Kategória:Staré provincie v Japonsku
Šimósa

thumb|Mapa japonských provincií so zvýraznenou provinciou Šimósa
**Provincia Šimósa** () bola stará japonská provincia, ktorá sa nachádzala v severnej časti súčasnej prefektúry Čiba na ostrove Honšú. Spolu s provinciou Kazusa sa tiež volali *Sóšú.* Šimósa hraničila s provinciami Hitači, Kazusa, Kózuke, Musaši a Šimocuke. 

Starobylé provinčné hlavné mesto sa nachádzalo v blízkosti modernej Ičikawy, hoci vo feudálnych časoch bolo dôležitejšie centrum Sakura. Šimousa prešla cez rôzne ruky a celá alebo jej časti boli ovládané silnými daimjómi z Musaši alebo Kazusy.
thumb|left|Zobrazenie provincie Šimósa od Hirošigeho 
V ranom období Edo sa provincia Šimousa skladala z týchto lén:
* Kurihara: ovládané Masanarim Naruse, 34 000 koku
* Koga: ovládané Jasunagom Macudaira (Toda), 20 000 koku
* Sekijado: ovládané Matsudaira (Hisamatsu) Yasumoto, 40,000 koku
* Jamazaki: ovládané Nagamorim Okabe, 12 000 koku
* Jamakawa: (založené v roku 1609) ovládané Sadacunom Macudaira (Hisamacu), 15,000 koku
* Ino: ovládané Narišigom Honda, 3000 koku (zrušená v roku 1613)
* Iwatomi: ovládané Udžikacuom Hódžó, 10,000 koku (zrušená v roku 1613)
* Sakura: pevnosť menila vlastníkov a veľkosť; v roku 1610, ovládaná Tošikacuom Doi, 32 400 koku (ďalších 12 600 koku bolo pridaných v roku 1612, a ďalší nárast v nasledujúcich obdobiach)
* Iida: (založené v roku 1608, zrušené v roku 1613), ovládané Narišigeom Aojama , 10 000 koku
* Omigawa: od roku 1602 do 1610, ovládané Tošikacuom Doi, 10 000 koku; v roku 1612, ovládané Šigenobuom Andó, 16 600 koku
* Morija: ovládané Sadajošim Toki, 10 000 koku

## Referencie
*Website v Japončine o provinciách

## Zdroje

Kategória:Staré provincie v Japonsku
Hitači (provincia)

thumb|Mapa japonských provincií so zvýraznenou provinciou Hitači
Provincia **Hitači** () bola stará japonská provincia, ktorá hraničila s provinciami Iwaširo, Iwaki, Šimósa a Šimocuke. V súčasnosti jej to prefektúra Ibaraki.

Starobylé provinčné hlavné mesto a kláštor sa nachádzali v blízkosti súčasného mesta Išioka (boli objavené vo vykopávkach), kým hlavná svätyňa bola východnejšie v Kašima. V období Sengoku bola oblasť rozdelená medzi niekoľkých daimjóv, ale hlavné hradné mesto bolo zvyčajne súčasné mesto Mito.

Kategória:Staré provincie v Japonsku
Tréma

**Tréma** môže byť:
*nervozita a/alebo strach pred a/alebo počas verejného vystúpenia alebo skúšky, pozri tréma (psychológia)
*v jazykovede: zriedkavo dve bodky
*v lekárstve: vrodená medzera medzi hornými rezákmi, pozri tréma (zuby)
*film A. Hitchcocka, pozri Tréma (film)
Mariner 3

**Mariner 3** bola sonda programu Mariner určená na prelet okolo Marsu. Bola vypustená 5. novembra 1964 z Mysu Canaveral raketou Atlas. Misia skončila neúspechom - nepodarilo sa odhodiť aerodynamický kryt chrániaci sondu pri prelete atmosférou. Teraz obieha okolo Slnka. Úspešnou sa stalo jej identické dvojča Mariner 4.

## Iné projekty

Kategória:Program Mariner
Kategória:Neúspešné sondy
Kategória:Kozmonautika v 1964
Vilniuska univerzita

**Vilniuska univerzita** (po litovsky: *Vilniaus universitetas*) je jedna z najstarších univerzít vo východnej Európe a najväčšia a najvýznamnejšia univerzita v Litve. Vznikla roku 1579 povýšením jezuitskej akadémie, ktorá vo Vilniuse fungovala od roku 1570, na univerzitu.

## Dejiny
Jezuiti v roku 1573 z Litvy odišli a školu zdedil štát. Dlho bola táto univerzita jedinou univerzitou v Litve. Jej sláva sa čoskoro dostala aj za hranice štátu. Na škole vyučovali profesori z Anglicka, Škótska, Talianska, Dánska a iných západoeurópskych krajín. Študovali tu študenti z rôznych štátov sveta. V roku 1832 podľa nariadenia cára Mikuláša I. univerzitu zatvorili. Dôvodom bolo podozrenie, že univerzita je centrom revolučného hnutia litovského obyvateľstva. Svoju činnosť obnovila až v roku 1919.

## Úspešní absolventi univerzity
Medzi úspešnými absolventami Vilniuskej univerzity boli mnohí literáti – poľský básnik Adam Mickiewicz a iní.

## Architektúra stavby

Za viac ako štyri storočia sa univerzita rozšírila. Dnes sa jej budovy nachádzajú nielen v Starom meste (dvanásť budov), ale aj za hranicami mesta. Umelecky hodnotný je najmä veľký hlavný dvor Vilniuskej univerzity. Je vytvorený z najstarších budov univerzity, ktorých história siaha až do 16. storočia, ale aj z budov postavených o tri storočia neskôr – v 19. storočí. Súčasťou tohto komplexu je aj kostol so zvonicou sv. Jána. Zlúčenie architektonických štýlov – renesancie, baroka a klasicizmu – sa odzrkadlil hlavne v architektúre univerzitného dvora. Arkády, nachádzajúce sa na dvore, dodávajú budove univerzity typický nádych talianskych budov z obdobia renesancie. Na pamätných tabuliach umiestnených na fasáde kostola svätých Jánov a na budovách univerzity sú mená profesorov a rektorov, ktorí preslávili Vilniusku univerzitu.

Knižnica univerzity bola založená roku 1580. Skladá sa z niekoľkých sál, vyzdobených v rôznych architektonických štýloch. Najstaršou sálou je Sála Smugleviča, ktorú vyzdobil Franciszek Smuglewicz, autor obdivuhodných fresiek s náboženskou tematikou, okrášľujúce strop a steny sály. V 20. storočí boli fresky zreštaurované.

## Súčasnosť
Dnes sa v Sále Smugleviča nachádza stála expozícia unikátnych rukopisov.

## Iné projekty
 

## Zdroj
* Vilniuska univerzita  

## Externé odkazy
* Stránka univerzity 

Kategória:Vilniuska univerzita
Wawel

[right|thumb|Pohľad na Wawel z rieky [Visla]]

**Wawel** () je vápencové návršie na ľavom brehu rieky Visla v poľskom meste Krakov s výškou 228 metrov nad morom. Je to symbolické miesto s veľkým významom pre Poliakov. Nachádza sa tu kráľovský hrad a katedrála. Bolo tu korunovaných mnoho poľských kráľov.

## Pozri aj
* Wawelská katedrála
* Wawelský hrad

## Iné projekty

Kategória:Krakov
Stare Miasto

**Stare Miasto** (poľ. *Staré Mesto*) je mestská časť v rôznych poľských mestách:
* Stare Miasto (Krakov)
* Stare Miasto (Police)
* Stare Miasto (Poznaň)
* Stare Miasto (Štetín)
* Stare Miasto (Varšava)
* Stare Miasto (Vroclav)
* Stare Miasto (Gdaňsk)
Časti Varšavy

**Varšava** tvorí z administratívneho hľadiska vlastný okres (*powiat*) a je rozdelená na 18 samosprávnych mestských častí. Každá mestská časť je ďalej rozdelená na miestne časti, ktoré nie sú oficiálnymi správnymi jednotkami, ale používajú sa medzi obyvateľstvom. Turisticky najnavštevovanejšími miestnymi časťami sú je *Stare Miasto* a *Nowe Miasto* v mestskej časti Śródmieście.

[thumb|right|Varšavské mestské časti od roku [2002]]

Kategória:Varšava
Stare Miasto (Krakov)

right|thumb|Poloha
right|thumb|Pohľad na krakovské Staré Mesto z Wawela

**Stare Miasto** (v preklade *Staré Mesto*) je centrálny historický obvod Krakova. Je to najvýraznejší príklad starého mestského obvodu v Poľsku.

Medzi významné objekty patrí Rynek Główny (Hlavné námestie), čo je najväčšie stredoveké mestské námestie v Európe s množstvom historických kostolov, napríklad Kościół Mariacki (Mariánsky kostol), Kostol sv. Vojtecha a iné národné pamiatky, ako napríklad Sukiennice, veža mestskej radnice, barbakán, čo je obranná veža, ktorá slúžila ako súčasť siete opevnení okolo mesta, vedľa Floriánskej brány, Wawelský zámok, bývalé sídlo poľských kráľov nad riekou Visla.

Krakovské historické centrum je pamiatkovou rezerváciou UNESCO.

## Iné projekty

Kategória:Krakov
Rynek Główny (Krakov)

right|thumb|Hlavné krakovské námestie z Mariánskeho kostola

**Rynek Główny** (v preklade *Hlavný trh*) je hlavné námestie v Krakove, nachádzajúce s v časti Stare Miasto. Datuje sa do 13. storočia a je to najväčšie stredoveké mestské námestie v Európe, pričom má rozmery 200 x 200 metrov.

Najvýraznejšie objekty na námestí sú Mariánsky kostol (Kościół Mariacki), Sukiennice a Adalbertov kostol.

Kategória:Krakov
Grzegórzki

right|thumb|Poloha

**Grzegórzki** je druhý administratívny obvod Krakova. Do roku 1990 bol súčasťou prvého obvodu Stare Miasto. Od 27. marca 1991 je Krakov rozdelený na 18 administratívnych obvodov, každý so svojou samosprávou. Obvody sú číslované rímskymi číslicami od 19. apríla 1995.

## Iné projekty

Kategória:Krakov
Trijų kryžių kalnas

thumb|Trijų kryžių kalnas
**Trijų kryžių kalnas** (doslova *Vrch troch krížov*) je vrch vo Vilniuse na pravom brehu rieky Vilnia. Na jej vrchole stojí pamätník, ktorého autorom je Antoni Wiwulski.

## Dejiny
V Litve sa dlho udržalo pôvodné pohanské náboženstvo. Krajina oficiálne prijala kresťanstvo v roku 1387, keď sa litovské knieža Jogaila stalo poľským kráľom Vladislavom II., nechalo sa pokrstiť a spolu so svojím bratrancom, kniežaťom Vytautasom odštartovali proces christianizácie Litvy. Dovtedy všetky pokusy o obrátenie Litovcov na kresťanskú vieru zlyhali. Litovci misionárov popravovali, mníchov križovali a rozštvrtených ich hádzali do vody. Mnohí historici tvrdia, že v 13. storočí boli práve na tomto vrchu zavraždení siedmi františkáni, ktorí zvestovali Litovcom kresťanskú vieru.

Na brehu rieky Vilnia sa v 13. storočí v týchto miestach týčil takzvaný Krivý zámok. V roku 1390 ho križiaci vypálili a odvtedy sa už neopravoval. Na jeho mieste boli v roku 1613 na pamiatku siedmich mníchov, zavraždených za vieru, postavené prvé drevené kríže. V roku 1916 drevené kríže vymenili za betónové. Kríže boli vyhotovené podľa projektu architekta Antoni Wiwulského (Antanasa Vivulskisa). Po vojne boli na príkaz ZSSR Tri kríže spolu s ďalšími náboženskými pamiatkami zničené. Obnovené boli až 14. júna 1989. Súčasťou vrchu sú aj zrúcaniny zničených krížov.

## Súčasnosť
Z hory je výhľad na panorámu Vilniusu. Neďaleko od nej sa nachádza zámok zakladateľa mesta, kniežaťa Gediminasa.

## Iné projekty

## Zdroj
* Vrch troch krížov  

Kategória:Vilnius
Kategória:Vrchy v Litve
Kategória:Pamätníky v Litve
Sukiennice

right|thumb|Sukiennice

**Sukiennice** je historická tržnica uprostred hlavného námestia v poľskom Krakove. Kedysi bola hlavným centrom medzinárodného obchodu. Počas svojej zlatej doby v 15. storočí išlo o zdroj rôzneho exotického privezeného tovaru z Východu, napríklad korenia, hodvábu, kože a vosku, zatiaľ čo Krakov exportoval textil, olovo a soľ. Sukiennice je jeden z najvýraznejších objektov v Krakove.

Kategória:Krakov
Nowa Huta

right|thumb|Poloha

**Nowa Huta** je najvýchodnejší (osemnásty) mestský obvod Krakova. Žije tu vyše 200-tisíc obyvateľov a je to jedna z najľudnatejších oblastí mesta.

## Iné projekty

Kategória:Krakov
Prądnik Czerwony

right|thumb|Poloha

**Prądnik Czerwony** je tretí mestský obvod mesta Krakov. Do roku 1990 bol súčasťou obvodu Stare Miasto.

## Iné projekty

Kategória:Krakov
Krowodrza

right|thumb|Poloha

**Krowodrza** (do 24. mája 2006 **Łobzów**) je piaty mestský obvod mesta Krakov.

## Iné projekty

Kategória:Krakov
Bronowice

right|thumb|Poloha

**Bronowice** sú šiesta administratívna jednotka mesta Krakov, ktorá sa v roku 1990 oddelila od obvodu Krowodrza.

## Iné projekty

Kategória:Krakov
Bieńczyce

right|thumb|Poloha

**Bieńczyce** sú šesťnásta administratívna jednotka mesta Krakov. V roku 1990 sa oddelila od obvodu Nowa Huta.

## Iné projekty

Kategória:Krakov
Be-Boy Kidnapp`n Idol

**Be-Boy Kidnapp`n Idol** je japonské jednodielne OVA podľa Kazumi Ohija. Vzniklo v roku 1989 a patrí do žánru šónen-ai.

## Príbeh

Šestnásťročný *Kazuja* je známy spevák s množstvom obdivovateliek. Jeho najlepším priateľom je *Akihiko*, ukážkový študent. Priatelili sa už od detstva, až pokým nezačne Akihiko cítiť ku Kazujovi niečo viac. Niečo viac k nemu cíti aj niekto ďalší - a ten zariadi, aby Kazuja uniesli. Priplietol sa k tomu Akihiko a tak ho vzali so sebou. V sklade, kde sú obidvaja zavretí, sa Akihiko so svojimi citmi ku Kazujovi konečne prizná. Potom sa pokúsia o útek.

## Postavy
***Akihiko Kudou** – *hlas:* Takeši Kusao
***Kazuja**

## Externé odkazy
### Po slovensky a česky
*otakuland.cz 

### Po anglicky
*anidb.net
*animenfo.com
*animenewsnetwork.com
*aicanime.com 

### Po nemecky
*anisearch.de

Kategória:Anime
Kategória:Anime OVA
Kategória:Anime z roku 1989
Médčina

**Médčina** bol jazyk Médov (kmeňov na severozápade Iránskej náhornej plošiny). Patrí medzi severozápadné iránske jazyky. Súvislé texty v médčine sa nezachovali, gramatika je neznáma, jazyk je doložený iba prostredníctvom výpožičiek v starej perzštine.

Kategória:Iránske jazyky